Publication: Magyar Közlöny
Issue: MK-2011-77 (Year: 2011, Number: 77)
Era: contemporary
Section: Az Országgyûlés 58/2011. (VII. 7.) OGY határozata
Paragraph Index: 578

2. Az Országgyûlés felkéri a Kormányt, hogy a nándorfehérvári diadal kivívásának a napját, július 22-ét nyilvánítsa kiemelkedõ fontosságú rendezvény napjának; felhívja a Kormányt, az önkormányzatokat, a közoktatási intézményeket és az egyházakat, továbbá felkéri a civil és kulturális szervezeteket, valamint a polgárokat, hogy minden évben, július 22-én közösen, méltó keretek között emlékezzenek meg a nándorfehérvári diadal évfordulójáról. Ez a nap nem csupán a nemzetnek, hanem a keresztény Európának és a mai keresztény világ összességének az emléknapja. Ez a nap a hazafiságnak, önfeláldozásnak, emberi helytállásnak, az európaiságnak, európai összefogásnak és a kereszténységnek máig élõ példaképe. Erre a gyõzelemre emlékezik azóta minden keresztény templom déli harangszója.

Source: https://magyarkozlony.hu/hivatalos-lapok/315bb401a3db981a5ee564991fdaeaec51a2ef8a/dokumentumok/386b01bb0cd470077cdde4fe727c1e6b35ad5f0f/letoltes